wannaphong/clean_thaiwikipedia huggingface dataset:
# วัดนางพญา (จังหวัดสุโขทัย)
วัดนางพญา เป็นโบราณสถานภายในกำแพงเมืองทางทิศตะวันออก อุทยานประวัติศาสตร์ศรีสัชนาลัย อำเภอศรีสัชนาลัย จังหวัดสุโขทัย  ตั้งอยู่บนแนวแกนเดียวกันกับวัดสวนแก้วอุทยานใหญ่ และวัดเจดีย์เจ็ดแถว มีจุดเด่นคือกำแพงลวดลายปูนปั้นที่มีสภาพสมบูรณ์ ปรากฏอยู่บนผนังวิหารด้านตะวันตกเฉียงเหนือของวิหาร

 ประวัติของวัดนางพญา 
ประวัติของวัดแห่งนี้บอกไว้ว่า “นายเทียน ชาวบ้านในท้องถิ่นได้กราบทูลรัชกาลที่ 6 โดยอ้างเรื่องราวที่อ่านมาจากตำนานฉบับหนึ่งที่ไฟไหม้ไปแล้วว่า วัดนี้สร้างโดย นางพสุจเทวี ธิดาพระเจ้ากรุงจีน ซึ่งเป็นมเหสีของพระร่วง อย่างไรก็ตามไม่มีหลักฐานทางโบราณคดีสนับสนุนคำพูดดังกล่าว...” โบราณคดี-ศรีสัชนาลัย

 สถาปัตยกรรม 
วัดนางพญา มีบริเวณกว้างขวางพอสมควร ภายในวัดมีเจดีย์ทรงลังกาประกอบซุ้มเรือนธาตุเป็นประธาน ก่อด้วยศิลาแลงสูงใหญ่ และมีสภาพสมบูรณ์รอบฐานเจดีย์ มีเสาโคมไฟโดยตลอด มีบันไดขึ้นไปบนเจดีย์ และมีวิหารซึ่งขนาดเจ็ดห้อง ซึ่งเป็นผังที่นิยมสร้างกันในแบบสุโขทัยและสถาปัตยกรรมเมืองเหนือ ภายในวิหารตามเสาทุกด้านมีเทพพนมและลวดลายต่างๆ ทำด้วยสังคโลกไม่เคลือบอุทยานประวัติศาสตร์ศรีสัชนาลัย

จุดเด่นของวัดนี้คือมีผนังเหลืออยู่ด้านหนึ่งโดยมีลวดลายปูนปั้น (Stucco Decoration) ที่สวยงามอยู่ แต่ปัจจุบันหลุดลอกออกไปพอสมควรแล้ว ทั้งนี้มีการสร้างหลังคาสังกะสีคลุมผนังไว้อีกทีเพื่อการอนุรักษ์ ผนังดังกล่าวเป็นผนังที่ไม่มีหน้าต่าง แต่มีช่องอากาศตามแบบสุโขทัยและอยุธยาตอนต้น ศรีสัชนาลัย  

 ประติมากรรมปูนปั้นวัดนางพญา 
ลายปูนปั้นที่วัดนางพญาประกอบด้วย รูปลวดลายกึ่งมนุษย์กึ่งวานรกำลังวิ่ง รูปลวดลายพรรณพฤกษาและรูปเทพพนม ซึ่งได้รับรูปแบบศิลปะเป็นอิทธิพลมาจากศิลปะล้านนาและศิลปะจีน

 ระเบียงภาพ
# พลัสวัน
พลัสวัน  คือวงดนตรีบอยแบนด์ ชาวอเมริกัน สมาชิกของวงประกอบไปด้วย เนต โคล, เกบ คอมบ์ส, Jeremy Mhire, เจสัน เพอร์รี และนาธาน วอลเตอร์ส ก่อตั้งและรวมวงภายหลังค่ายที่สังกัดประสบความสำเร็จกับวงบอยแบนด์อย่างเอ็นซิงก์ และแบ็กสตรีตบอยส์

พลัสวันออกจำหน่ายอัลบั้มแรกชื่อว่า เดอะพรอมิส  ในเดือนพฤษภาคม พ.ศ. 2543 และแยกย้ายกันไปในปี พ.ศ. 2546 ภายหลังออกอัลบั้มสุดท้ายที่ชื่อว่า เอ็กซ์โซดัส  

 ผลงาน 
 2543 - เดอะพรอมิส 
 2545 - ออปเวียส
 2545 - คริสต์มาส
 2546 - เอ็กซ์โซดัส
# วัดตะพานหิน
วัดตะพานหิน หรือ วัดสะพานหิน ตั้งอยู่นอกเขตกำแพงเมืองเก่าสุโขทัยทางทิศตะวันตก โดยอยู่ในเขตอรัญวาสี หรือวัดป่า วัดนี้ตั้งอยู่บนเนินเขาสูงประมาณ 200 เมตร บริเวณทางเดินขึ้นโบราณสถานมีทางเดินปูลาดด้วยหินชนวนจากตีนเขาขึ้นไปเป็นระยะทาง 300 เมตร สิ่งสำคัญภายในวัด ได้แก่ พระประธานเป็นพระพุทธรูปยืนขนาดใหญ่ เป็นที่ประดิษฐานพระปางประทานอภัย สูง 12.50 เมตร เรียกว่า พระอัฏฐารส

สถาปัตยกรรม
left|thumb|309x309px|ทางขึ้นวัดสะพานหิน
thumb|296x296px|เจดีย์วัดสะพานหิน
บนลานวัดมีเจดีย์ทรงยอดดอกบัวตูมขนาดไม่สูงมากนัก มีวิหารก่อด้วยอิฐ เสาก่อด้วยศิลาแลง ภายในเป็นที่ประดิษฐานพระพุทธรูปปางประทานอภัย ซึ่งมีความสูงสง่าเช่นเดียวกับพระพุทธรูปในเขตเมืองอย่างที่วัดมหาธาตุ โดยมีชื่อเรียกว่า พระอัฏฐารส โดยที่อาณาจักรสุโขทัยนั้น ได้รับแรงบันดาลใจในการสร้างสรรค์งานพุทธศิลป์จากความศรัทธาในพระพุทธศาสนาที่ได้รับมาจากประเทศศรีลังกา กล่าวคือในประเทศศรีลังกาตั้งแต่ช่วงปลายสมัยอนุราธปุระ และในสมัยโปลนนาลุวะ นั้น มีความนิยมในการสร้างวิหารเพื่อประดิษฐานพระพุทธรูปยืนที่มีความสูงเช่นนี้ด้วย ตัวอย่างที่กล่าวได้ว่าเป็นต้นแบบให้กับพระอัฏฐารสในสุโขทัย คือ พระอัฏฐารสในวิหารลังกาดิลก

สำหรับพระอัฏฐารสที่วัดสะพานหินเป็นพระพุทธรูปปางประทานอภัยสร้างตามคติของลังกาที่ว่า พระพุทธเจ้ามีความสูงเท่ากับ 18 ศอก โดยสร้างเป็นพระพุทธรูปยกพระหัตถ์ข้างใดข้างหนึ่งขึ้น หันฝ่าพระหัตถ์ออก ปลายนิ้วพระหัตถ์ตั้งขึ้นเรียกว่าการแสดงปางประทานอภัย
 ประวัติ 
left|thumb|286x286px|พระอัฏฐารสเเละวิหารวัดสะพานหินด้านข้าง
พระอัฏฐารสซึ่งหมายถึงพระพุทธรูปประทับยืนที่นิยมสร้างกันในสมัยสุโขทัย สันนิษฐานกันว่า พระอัฎฐารสนี้ คือพระพุทธรูปยืนขนาดใหญ่ที่ศิลาจารึกหลักที่ 1 กล่าวถึงเมืองสุโขทัยสมัยพ่อขุนรามคำแหงมหาราชว่า "…ในกลางอรัญญิก มีพิหารอันณึ่งมนใหญ่ สูงงามแก่กม มีพระอัฎฐารสอันณึ่งลุกยืน… " และสันนิษฐานกันอีกว่า วัดสะพานหินนี้น่าจะเป็นวัดที่พ่อขุนรามคำแหงมหาราชทรงช้างเผือกชื่อ  รูจาคีรี ขึ้นไปนบพระทุกวันข้างขึ้น 15 ค่ำและข้างแรม 15 ค่ำ 
 
 ดูเพิ่ม 
พระอัฏฐารส
วัดสะพานหิน 

ตะพานหิน
หมวดหมู่:อุทยานประวัติศาสตร์สุโขทัย
หมวดหมู่:โบราณสถานในจังหวัดสุโขทัย
# สรีดภงส์
สรีดภงส์ ถูกสร้างขึ้นด้วยแนวคันดิน หรือที่เรียกว่า ทำนบกั้นน้ำ (dyke) มีจุดประสงค์หลักคือการทำหน้าที่กักเก็บน้ำบริเวณที่ราบต่ำระหว่างเขาพระบาทใหญ่และเขากิ่วอ้ายมา เพื่อใช้ในการเกษตรกรรมและการล่อเลี้ยงน้ำในและการใช้สอยในเมืองคูเมืองผ่านทางคลองเสาหอทางทิศตะวันออกตามความลาดชันของพื้นที่ที่ลาดเอียงไปทางทิศตะวันออก

 สถาปัตยกรรม 
สรีดภงส์เป็นคันดินกั้นน้ำระหว่างเขาพระบาทใหญ่และเขากิ่วอ้ายมา โดยเขื่อนจะกักน้ำและมีระบบชักน้ำไปตามคลองส่งน้ำลำเลียงไปตามคลองสู่กำแพงเมืองเก่า แล้วน้ำจะไหลเข้าสู่สระตระพังเงินสระตระพังทองเพื่อใช้สอยในเมืองและพระราชวังในสมัยสุโขทัย  

 แหล่งต้นน้ำ 
สำหรับแหล่งต้นน้ำในอดีตเรียกว่า โซก ก็คือลำธาร โซกที่สำคัญได้แก่ โซกพระร่วงลองขรรค์ โซกพระร่วงลับขรรค์ โซกพม่าฝนหอก โซกชมพู่ ซึ่งเป็นแหล่งต้นน้ำที่ไหลมาจากเขาประทักษ์ (รัชกาลที่ 6 เคยเสด็จประพาสตามบทพระราชนิพนธ์เที่ยวเมืองพระร่วง)

 การเดินทาง 
เขื่อนสรีดภงส์อยู่ภายนอกกำแพงเมืองเก่าทางทิศตะวันตกเฉียงใต้ นักท่องเที่ยวสามารถขี่จักรยานแล้วแวะขึ้นไปชมหรือขับรถขึ้นไปยังสันเขื่อนที่ไม่สูงนักได้  

 สภาพปัจจุบัน 

ปัจจุบันกรมชลประทานได้สร้างเขื่อนดินสูงเป็นแนวเชื่อมระหว่างปลายเขาพระบาทใหญ่กับเขากิ่วอ้ายมา สามารถกักเก็บน้ำที่ไหลออกมาจากโซกพระร่วงลองขรรค์ บริเวณระหว่างเขาทั้งสองลูกจึงกลายเป็นอ่างเก็บน้ำขนาดย่อมและระบายน้ำจากอ่างเก็บน้ำนี้ลงคลองเสาหอ ซึ่งจะนำน้ำนี้เข้าคูเมืองสุโขทัยที่มุมเมืองทิศตะวันตกเฉียงใต้ อันเป็นตำแหน่งที่มีระดับความสูงของพื้นดินสูงที่สุดของเมืองสุโขทัย น้ำจากคลองเสาหอจะไหลลงคูเมืองด้านทิศตะวันตกและทิศใต้ จากนั้นจะไหลเข้าคูเมืองด้านทิศเหนือและทิศตะวันออกไปสู่มุมเมืองทิศตะวันออกเฉียงเหนือซึ่งมีระดับต่ำที่สุดก่อนที่จะไหลลงแม่น้ำลำพันไปลงแม่น้ำยมที่อยู่ไกลออกไปทางทิศตะวันออก

 งานค้นคว้า 
จากการศึกษา พบว่าแต่เดิมก่อนที่กรมชลประทานจะก่อสร้างเขื่อนกักเก็บน้ำนั้น บริเวณนี้จะมีคันดินเตี้ย ๆ สูงประมาณ 1-2 เมตร ทอดยาวเป็นแนวขนานกันกับเขื่อนดินสร้างใหม่ของกรมชลประทานมีคำเรียกคันดินโบราณนี้ว่า ทำนบพระร่วง แต่ลักษณะคันดินไม่สูงนักรวมทั้งมิได้มีสภาพการก่อสร้างที่แข็งแรงพอ จึงอาจที่จะวิเคราะห์ได้ว่า คันดินโบราณที่เรียกว่าทำนบพระร่วงนี้ มิได้ทำหน้าที่เป็นเขื่อนกักเก็บน้ำเหมือนกับเขื่อนดินที่กรมชลประทานมาสร้างไว้ อาจจะทำหน้าที่เพียงเพื่อบังคับทิศทางของน้ำที่มีมากในฤดูฝน มิให้ไหลล้นไปในทิศทางอื่นที่มิใช่ทิศทางไปสู่เมืองสุโขทัยแต่จะทำหน้าที่เบนน้ำทั้งหมดที่ไหลมาจากเขาทั้งสองลูกนี้ให้ไหลลงไปในคลองเสาหอทั้งหมด เพื่อนำไปสู่คูเมืองสุโขทัย

ทั้งนี้ แนวคันดินที่ทำหน้าที่เบี่ยงเบนทิศทางของน้ำให้ไหลไปตามทิศที่ต้องการซึ่งทำหน้าที่เหมือนกับทำนบพระร่วงนั้น ถูกพบได้โดยทั่วไปบนพื้นที่ลาดเอียงรอบ ๆ เมืองเก่าสุโขทัย โดยพบมากที่สุดที่บริเวณเชิงเขาด้านทิศตะวันตกจรดทางทิศตะวันตกเฉียงเหนือของตัวเมือง โดยที่ไม่ได้เรียกว่าทำนบพระร่วงแต่อย่างใด เฉพาะคันดินเป็นแนวเชื่อมระหว่างเขาพระบาทใหญ่กับเขากิ่วอ้ายนี้ที่มีชื่อเรียกกันมาว่า "ทำนบพระร่วง" เพราะอาจเป็นคันดินแนวที่ชัดเจนที่สุดและถูกรู้จักมาช้านานก็เป็นได้ ทั้งนี้ ทำนบพระร่วงแห่งนี้ นักวิชาการหลายท่านได้เรียกชื่อเป็น สรีดภงส์ ตามชื่อที่ปรากฏในศิลาจารึกหลักที่ 1 (ศิลาจารึกพ่อขุนรามคำแหงมหาราช)
# 1984 (แก้ความกำกวม)
1984 สามารถหมายถึง
 Nineteen Eighty-Four หรือ หนึ่ง-เก้า-แปด-สี่ นวนิยายการเมือง โดย จอร์จ ออร์เวลล์
 1Q84 นวนิยาย โดย ฮารูกิ มุราคามิ
 1984 (โฆษณา) โฆษณาแมคอินทอชของแอปเปิล
 ค.ศ. 1984
 พ.ศ. 1984
# ปลาหมูอินโด
ปลาหมูอินโด  ปลาน้ำจืดชนิดหนึ่ง  ในวงศ์ปลาหมู (Botiidae)  ลำตัวมีลักษณะกลมยาวรี แบนข้างเล็กน้อย ปกคลุมด้วยเกล็ดขนาดเล็กละเอียด มีปากขนาดเล็กแหลม มีหนวดสั้น ๆ ที่ริมฝีปาก 2 คู่ มีตาขนาดเล็ก ใต้ตาจะมีหนามแหลมสั้นทั้งสองข้าง สามารถกางออกมาป้องกันตัวได้ ลำตัวมีสีเหลืองอมส้ม มีแถบสีดำขนาดใหญ่ขอบสีขาวพาดขวางลำตัว 3 แถบ คือ พาดผ่านลูกตา 1 แถบ พาดลำตัวช่วงต้นคอรอบอก 1 แถบ ใกล้โคนหาง โดยพาดจากครีบหลังถึงครีบทวาร 1 แถบ ครีบว่ายและครีบหางมีสีแดง ครีบนอกนั้นมีสีดำ จัดเป็นปลาที่มีขนาดใหญ่ในวงศ์นี้ชนิดหนึ่ง คือ สามารถโตเต็มที่ได้ราว 1 ฟุต มีถิ่นกำเนิดที่เกาะบอร์เนียวและสุมาตรา ในอินโดนีเซีย

เดิมปลาหมูอินโดใช้ชื่อสกุล ว่า Botia แต่ในปี ค.ศ. 2004 ดร.มอริส ก็อตลา นักมีนวิทยาชาวสวิสที่พำนักอยู่ในสิงคโปร์ ซึ่งเป็นผู้ศึกษาปลาน้ำจืดในภูมิภาคเอเชียตะวันออกเฉียงใต้นี้ ได้ทำการแยกสกุลของปลาหมูเสียใหม่ หลายชนิด รวมทั้งปลาหมูอินโดด้วย ดังนั้น ปลาหมูอินโดจึงเป็นปลาเพียงชนิดเดียวในสกุล Chromobotia นี้

จากสีสันที่สวยงามสะดุดตา รวมทั้งอุปนิสัยที่ไม่ดุร้ายสามารถอยู่รวมกับปลาชนิดอื่น ๆ ได้เป็นอย่างดี  จึงนิยมเลี้ยงเป็นปลาสวยงามกันมาก โดยจะเลี้ยงเป็นปลาที่เก็บเศษอาหารที่ปลาอื่นกินเหลือในตู้ เนื่องจากเป็นปลาที่หากินตามพื้นน้ำ เป็นปลาที่แยกเพศได้ยากมาก การเพาะพันธุ์สำเร็จได้จากการผสมเทียมและจัดบ่อเลี้ยงให้คล้ายธรรมชาติมากที่สุด และนำพ่อพันธุ์แม่พันธุ์จำนวนมากลงไปเพื่อให้ผสมพันธุ์กันเอง
# ไมค์ นิวเวลล์
ไมค์ นิวเวลล์ เป็นผู้กำกับภาพยนตร์ชาวอังกฤษ เกิดวันที่ 28 มีนาคม พ.ศ. 2485 เขาทำงานกำกับภาพยนตร์เรื่องแรกในชื่อ The Awakening และทำการกำกับภาพยนตร์อย่างต่อเนื่องและเขาได้กำกับภาพยนตร์ในชุดแฮร์รี่ พอตเตอร์ภาคที่4ในชื่อ แฮร์รี่ พอตเตอร์กับถ้วยอัคนี

 ผลงาน 

 The Awakening (1980) 
 Bad Blood (1981) 
 Dance with a Stranger (1985) 
 Enchanted April (1992) 
 Into the West (1992) 
 Four Weddings and a Funeral (1994) 
 Donnie Brasco (1997) 
 Pushing Tin (1999) 
 Mona Lisa Smile (2003) 
 Harry Potter and the Goblet of Fire (2005) 
 Love in the Time of Cholera (2007) 
 The Elfstones of Shannara (2009) 
 Prince of Persia: the Sands of Time (2010)
# ลับแล (แก้ความกำกวม)
ลับแล อาจหมายถึง

 อำเภอลับแล, อำเภอในจังหวัดอุตรดิตถ์
 เมืองลับแล, เมืองเก่าในสมัยกรุงศรีอยุธยา
 เมืองลับแล, ชื่อเมืองที่เร้นลับ ถือกันว่าจะพบได้ก็แต่โดยบังเอิญ ถ้าตั้งใจไปไม่พบ
 อุตรกุรุทวีป, หนึ่งในทวีปทั้งสี่แห่งมนุษยภูมิตามคติไตรภูมิ
 ลับแล คนมหัศจรรย์, ภาพยนตร์ไทยที่ออกฉายในปี 2540
 ลับแล, แก่งคอย, วรรณกรรมที่ได้รับรางวัลซีไรต์ของประเทศไทยในปี 2552
 เมืองลับแล (ละครโทรทัศน์), ชื่อละครโทรทัศน์ไทย ในปี 2567
# พระสุเมธพุทธเจ้า
หลังจากศาสนาของพระปทุมุตระพุทธเจ้าล่วงไปได้ 70,000 กัป ล่วงถึงมัณฑกัปหนึ่ง มีพระพุทธเจ้ามาอุบัติ 2 องค์ พระพุทธเจ้าองค์แรกทรงพระนามว่า พระสุเมธพุทธเจ้า

 พระประวัติ 

พระสุเมธะพุทธเจ้า ประสูติเป็นสุเมธะราชกุมาร ในราชวงศ์กษัตริย์แห่งสุทัสสนะนคร พระราชบิดาทรงพระนามว่าพระเจ้าสุทัตตะ และพระราชมารดาทรงพระนามว่าพระนางสุทัตตาเทวี สุเมธะราชกุมารทรงเกษมสำราญอยู่ 9,000 ปี ในปราสาท 3 หลัง คือ สุจันทนะปราสาท สุกัญจนะปราสาท และสิริวัฒนะปราสาท มีพระมเหสีพระนามว่า สุมนาเทวี และทรงมีสนมนารีแวดล้อมอีก 38,000 นาง วันหนึ่ง สุเมธะราชกุมารทอดพระเนตรเห็นเทวทูตทั้งสี่ คือ คนแก่ คนเจ็บ คนตาย และนักบวช พระองค์จึงมีพระทัยน้อมไปทางบรรพชา เมื่อพระนางสุมนาเทวีประสูติพระโอรส พระนามว่า ปุนัพพสุมิตตะกุมาร จึงได้เสด็จทรงคชยานออกบรรพชา โดยมีผู้ออกบรรพชาตาม 100 โกฏิ สุเมธะราชกุมารทรงบำเพ็ญความเพียรอยู่ในพระราชอุทยานเป็นเวลา 8 เดือน จนถึงวันเพ็ญเดือนวิสาขะ ทรงรับข้าวมธุปายาสจากธิดานกุลเศรษฐี ณ นกุลนิคม และรับหญ้า 8 กำจากสุวัฑฒอาชีวก ปูลาดใต้ต้นมหานีปะ (ต้นกะทุ่ม) เป็นโพธิบัลลังก์ และได้ตรัสรู้เป็นพระพุทธเจ้า พระสุเมธะพุทธเจ้าทรงแสดงปฐมเทศนา แก่สรณอนุชา และสัพพกามีอนุชา พร้อมทั้งพระภิกษุที่บรรพชาตามจำนวน 100 โกฏิ ในราชอุทยานนั้นเอง

 ธรรมาภิสมัยในพุทธกาลของพระสุเมธะพุทธเจ้าบังเกิดขึ้น 3 วาระ 

 วาระที่ 1 แสดงปฐมเทศนา ธรรมาภิสมัยบังเกิดแก่มนุษย์และเทวดา 100,000 โกฏิ
 วาระที่ 2 แสดงธรรมแก่ยักษ์กุมภกรรณ ธรรมาภิสมัยบังเกิดแก่มนุษย์และเทวดา 90,000 โกฏิ
 วาระที่ 3 แสดงธรรมที่ราชอุทยานสิรินันทะ อุปการีนคร ธรรมาภิสมัยบังเกิดแก่มนุษย์และเทวดา 80,000 โกฏิ

 พระสุเมธะพุทธเจ้า ทรงประชุมสาวกสันนิบาต 3 ครั้ง 
 ครั้งที่ 1 ทรงแสดงปาฏิโมกข์แก่พระสงฆ์สาวก 100 โกฏิ ณ กรุงสทัสสนะ
 ครั้งที่ 2 ทรงแสดงปาฏิโมกข์แก่พระสงฆ์สาวก 90 โกฏิ ณ ภูเขาเทวกูฏ ในพิธีกรานกฐิน
 ครั้งที่ 3 ทรงแสดงปาฏิโมกข์แก่พระสงฆ์สาวก 80 โกฏิ ที่ประชุมกันคราวพระสุเมธะพุทธเจ้าเสด็จจาริก

 พระสุเมธะพุทธเจ้ามีพระสาวกองค์สำคัญ 
 พระอัครสาวก คือ พระสรณะเถระ และพระสัพพกามะเถระ
 พระอัครสาวิกา คือ พระรามาเถรี และพระสุรามาเถรี
 พระอุปัฏฐาก คือ พระสาคระ

พระสุเมธะพุทธเจ้ามีพระวรกายสูง 88 ศอก มีพระรัศมีแผ่ไปได้โยชน์หนึ่งโดยรอบ เมื่อพระชนมายุได้ 90,000 ปี จึงปรินิพพาน

 ความเกี่ยวข้องกับพระพุทธโคดม 
พระสุเมธสัมมาสัมพุทธเจ้า
ในคราวนั้นนิยติโพธิสัตว์ ได้เกิดเป็นมานพหนุ่ม นามว่า  อุตตรมานพ  มีสมบัติมากมายมหาศาลและบริวารจำนาณมากมาย วันหนึ่งได้มีโอกาสพบพระพุทธองค์ ได้สดับพระธรรมเทศนา บังเกิดเลื่อมใสศรัทธา จึงบำเพ็ญทานอันยิ่งใหญ่แก่พระภิกษุสงฆ์อันมีพระพุทธเจ้าเป็นประธาน และภายหลัง จึงสละเพศฆราวาสวิสัย ออกบวชเป็นพระภิกษุในพุทธศาสนา 
ครานั้น พระสุเมธสัมมาสัมพุทธเจ้า ตรัสพุทธพยากรณ์ว่า 
"อุตตรภิกษุนี้ นานไปเบื้องหน้าในอนาคต จักได้ตรัสเป็นพระพุทธเจ้าองค์หนึ่ง ทรงนามว่า พระศรีศากยมุนีโคดมพุทธเจ้า" 
หลังจากนั้นอุตตรภิกษุ ก็ได้เพียรสร้างบารมีต่อไป แล้วเวียนเกิดเวียนตายอยู่หลายชาติ นับได้หนึ่งพุทธันดร

 ข้อมูลจากพระไตรปิฎก 
 สุเมธพุทธวงศ์
# สมพร ยกตรี
อาจารย์สมพร  ยกตรี (6 สิงหาคม พ.ศ. 2479 - 12 สิงหาคม พ.ศ. 2551) เป็นผู้ก่อตั้งภาควิชาเทคโนโลยีภูมิทัศน์และอนุรักษ์สิ่งแวดล้อม หรือคณะสถาปัตยกรรมศาสตร์ และการออกแบบสิ่งแวดล้อม มหาวิทยาลัยแม่โจ้ในปัจจุบัน ร่วมกับรองศาสตราจารย์ศิริชัย หงษ์วิทยากร และอาจารย์โสภณ มงคลวัจน์ ท่านเกิดเมื่อวันที่ 6 สิงหาคม พ.ศ. 2479 ท่านเป็นผู้ริเริ่มโครงการ 80 พรรษา 8 พรรณไม้หมายเมือง และไม้หมายทาง ตลอดชีวิตการทำงานทุ่มเทให้กับการสอนในวิชาชีพภูมิทัศน์ รวมทั้งด้านการอนุรักษ์สิ่งแวดล้อม จนเป็นที่ยอมรับ และได้รับการขนานนามว่าเป็น "เก๊าไม้ ล้านนา"
ประวัติ
นายสมพร  ยกตรี มีตำแหน่งสุดท้ายเป็นอาจารย์ระดับ 7 บิดาชื่อนายคำแสน ยกตรี มาราดาชื่อนางเต่า  ยกตรี เป็นบุตรคนที่ 2 ในจำนวนพี่น้อง 6คนhttp://www.landscape.mju.ac.thอนุสรณ์พิธีพระราชทานเพลิงศพ นายสมพร ยกตรี(ท.ช.)"เก๊าไม้ แม่โจ้", 17 สิงหาคม 2551 ชมรมศิษย์เก่าภูมิทัศน์,เก๊าไม้ ล้านนา,หนังสือที่ระลึกเนื่องในโอกาสเกษียณอายุราชการ อาจารย์สมพร ยกตรี ,2540

การศึกษา
ประวัติการศึกษา 
 2515 วิทยาศาสตร์บัณฑิต(ศึกษาศาสตร์เกษตร) มหาวิทยาลัยเกษตรศาสตร์
 2504-2505 ประโยคมัธยมกสิกรรม วิทยาลัยเกษตรกรรมเชียงใหม่
 2498-2500 ประโยคอาชีวขั้นสูง แผนกเกษตร วิทยาลัยเกษตรกรรมเชียงใหม่
 2491-2497 มัธยมศึกษาตอนปลายชั้นปีที่ 6 โรงเรียนยุพราชวิทยาลัย
 2486-2490 ประถมศึกษา โรงเรียนเทศบาล 2 จังหวัดเชียงใหม่

ประวัติการทำงาน
ประวัติการทำงานของท่าน
 2501 บรรจุเข้ารับราชการ วันที่ 10 พฤศจิกายน พ.ศ. 2501
 2522-2526 หัวหน้าภาควิชาตกแต่งบริเวณและอนุรักษ์สิ่งแวดล้อม
 2523 หัวหน้าสาขาวิชาอนุรักษ์สิ่งแวดล้อม

เกียรติประวัติ และผลงาน

ผลงานทางวิชาการ
 "หมอต้นไม้ และ แนวคิดเกี่ยวกับต้นไม้ในมหาวิทยาลัยแม่โจ้" บทความในหนังสือ "เก๊าไม้แม่โจ้"
 "การศึกษาความหลากหลายของพรรณไม้ในพื้นที่ป่าบ้านโป่ง" รายงานประชุมทางวิชาการ ครั้งที่ 3, มหาวิทยาลัยแม่โจ้.

ผลงานด้านอื่น ๆ
 2550 โครงการ80 พรรษา 8 พรรณไม้หมายเมือง และไม้หมายทางรวบรวมพันธุ์ไม้ท้องถิ่นปลูกถวาย ‘พ่อหลวง’,หนังสือพิมพ์เดลินิวส์8 พรรณไม้หมายทาง คืนอดีตให้ชุมชนเชียงใหม่,บทความ,หนังสือพิมพ์ฟิวเจอร์ไทยนิวส์ ,ปีที่ 1 ฉบับที่ 9 ประจำวันที่ 16-31 สิงหาคม 2550
 ก่อตั้งภาควิชาเทคโนโลยีภูมิทัศน์และอนุรักษ์สิ่งแวดล้อม มหาวิทยาลัยแม่โจ้ (คณะสถาปัตยกรรมศาสตร์ และการออกแบบสิ่งแวดล้อม มหาวิทยาลัยแม่โจ้ ในปัจจุบัน)
 2540 ถวายงานพันธุกรรมพืช โครงการส่วนพระองค์ โครงการแม่แรม อำเภอแม่ริม
 2535 จัดถวายงานภูมิทัศน์พระตำหนักดอยตุง
 2524 จัดสร้างอนุสาวรีย์สี่แยกผู้ใช้แรงงาน
 2521-2524 ก่อตั้งภาควิชาวางผังและตกแต่งบริเวณ
 2522 ปรับปรุงศาลเจ้าแม่โจ้
 2521 สวนรวมพรรณไม้แม่โจ้ (สวนป่าบุญศรี ณ วังซ้าย)

 ถึงแก่กรรม 
ถึงแก่กรรมในวันที่ 12 สิงหาคม พ.ศ. 2551

 เครื่องราชอิสริยาภรณ์ 
ตลอดชีวิตของท่านได้ทำผลงานเป็นที่ประจักษ์ และได้รับพระราชทานเครื่องราชอิสริยาภรณ์ ดังนี้
 2511 บช เบญจมาภรณ์ช้างเผือก
 2519 จม จัตรุถาภรณ์มงกุฎไทย
 2520    รัตนาภรณ์ พระราชทานจากพระบาทสมเด็จพระมหาภูมิพลอดุลยเดชมหาราช บรมนาถบพิตร ณ พระตำหนักภูพิงคราชนิเวศน์
 2522 จช จัตรุถาภรณ์ช้างเผือก
 2524 ตม ตริตาภรณ์มงกุฎไทย
 2526 จม จักรพรรดิมาลา
 2527 ตช ตริตาภรณ์ช้างเผือก
 2532 ทม ทวิติยาภรณ์มงกุฎไทย
 2536 ทช ทวิติยาภรณ์ช้างเผือก
# เอเชียนเกมส์เยาวชน 2009
เอเชียนยูธเกมส์ 2009  เป็นการแข่งขัน เอเชียนยูธเกมส์ ครั้งที่ 1 จัดขึ้นที่ประเทศสิงคโปร์ ระหว่างวันที่ 29 มิถุนายน - 7 กรกฎาคม พ.ศ. 2552 โดยมีประเทศเข้าร่วม 45 ประเทศ และมีกีฬาแข่งขันทั้งหมด 10 ชนิด 

จากการที่สิงคโปร์ได้รับการคัดเลือกโดยคณะกรรมการโอลิมปิกสากลให้เป็นเจ้าภาพจัดกีฬาโอลิมปิกเยาวชนฤดูร้อน 2010ทางสภาโอลิมปิกแห่งเอเชีย (OCA) จึงได้คัดเลือกให้สิงคโปร์เป็นเจ้าภาพ "เอเชี่ยนยูธเกมส์ 2009" เพื่อให้สอดคล้องและเป็นไปในทิศทางเดียวกัน และเปรียบเสมือนการจัด "ปรี-ยูธ โอลิมปิกเกมส์" ไปในตัว  แต่การแข่งขันจะไม่มีครบทั้ง 26 ชนิดกีฬาเหมือนโอลิมปิกเยาวชนแต่จะแข่งขันกีฬาเพียง 10 ชนิดhttp://www.ryt9.com/s/psum/464014/

 ผู้เข้าร่วมการแข่งขัน 
สิงคโปร์เอเชียนยูธเกมส์ 2009 มีนักกีฬาเข้าแข่งขันประมาณ 1000 คน ซึ่งมีอายุระหว่าง 14 ถึง 17 ปี จาก 45 ประเทศที่เข้าร่วม โดยจะมีการชิงชัยกันมากกว่า 80 เหรียญทอง

 ประเทศที่เข้าร่วมการแข่งขัน 

 กีฬาที่ใช้แข่งขัน 

กีฬาที่ใช้ในการแข่งขัน 9 ชนิด ประกอบด้วย ว่ายน้ำ, กระโดดน้ำ, กรีฑา, โบว์ลิ่ง, วอลเลย์บอลชายหาด, บาสเกตบอล, เรือใบ, เทเบิลเทนนิส และ ยิงปืนhttp://www.ryt9.com/s/psum/464014/

 สรุปเหรียญการแข่งขัน 

 1  25  16  11  52 2  20  17  17  54 3  11  7  2  20 4  9  6  15  30 5  5  8  5  18 6  5  6  4  15 7  5  3  3  11 8  4  6  4  14 9  3  3  5  11 10  1  4  4  9 11  1  4  4  9 12  1  4  4  9 13  1  4  4  9 14  1  4  4  9 14  1  4  4  9 16  1  4  4  9 16  1  4  4  9 18  1  4  4  9 19  1  4  4  9 20  1  4  4  9 21  1  4  4  9 21  1  4  4  9 21  1  4  4  9 21  1  4  4  9 21  1  4  4  9  รวม  91  89  92  272
# พาราไดซ์ นาว อุดมการณ์ปลิดโลก
อุดมการณ์ปลิดโลก (อาหรับ:الجنّة الآن) ภาพยนตร์เรื่องนี้เริ่มออกฉายในปี ค.ศ. 2005 กำกับโดย Hany Abu-Assad

 นักแสดง 
 Lubna Azabal เป็น Suha
 Kais Nashif เป็น Said
 Ali Suliman เป็น Khaled
# มหาชน
มหาชน สามารถหมายถึง
 ผู้คนจำนวนมาก
 บริษัทมหาชน
 พรรคมหาชน พรรคการเมืองไทยที่มีชื่อเสียงในอดีต
 องค์การมหาชน หน่วยงานของรัฐประเภทที่สาม นอกเหนือจากส่วนราชการและรัฐวิสาหกิจ
 กฎหมายมหาชน
# เดวิด เยตส์
เดวิด เยตส์  เกิดเมื่อวันที่ 8 ตุลาคม ค.ศ. 1963 เป็นผู้กำกับภาพยนตร์จากประเทศอังกฤษ มีผลงานแรกในการกำกับภาพยนตร์คือเรื่อง แฮร์รี่ พอตเตอร์ เขาได้มากำกับภาพยนตร์ในภาคที่ 5, 6 และ 7 ทั้งสองตอน ถึงแม้ว่าเยตส์จะเป็นผู้กำกับมือใหม่และประสบการณ์น้อยแต่เขาก็สามารถแสดงฝีมือการกำกับได้อย่างยอดเยี่ยมในภาพยนตร์เรื่อง แฮร์รี่ พอตเตอร์กับภาคีนกฟีนิกซ์ ทำให้เขากลายเป็นผู้กำกับหน้าใหม่ที่กำกับภาพยนตร์ได้ยอดเยี่ยมไปในไม่ช้า และเขายังได้กำกับภาพยนตร์แฮร์รี่ พอตเตอร์ทุกภาคที่เหลืออีกด้วย

นอกจากนี้เขายังเป็นญาติกับ ทีโอ วอลคอตต์ ปีกขวาของ อาร์เซนอล

 ผลงาน 
ภาพยนตร์
 ปี เรื่อง ตำแหน่ง หมายเหตุ ผู้กำกับ ผู้อำนวยการสร้าง 2007 แฮร์รี่ พอตเตอร์กับภาคีนกฟีนิกซ์   2009 แฮร์รี่ พอตเตอร์กับเจ้าชายเลือดผสม   2010 แฮร์รี่ พอตเตอร์กับเครื่องรางยมทูต ภาค 1   2011 แฮร์รี่ พอตเตอร์กับเครื่องรางยมทูต ภาค 2   2016 ตำนานแห่งทาร์ซาน   สัตว์มหัศจรรย์และถิ่นที่อยู่   2018 สัตว์มหัศจรรย์: อาชญากรรมของกรินเดลวัลด์   2022 สัตว์มหัศจรรย์: ความลับของดัมเบิลดอร์   2023 เพน ฮัสเลอร์   

ภาพยนตร์สั้น
 ปี เรื่อง ตำแหน่ง ผู้กำกับ เขียนบท ผู้อำนวยการสร้าง 1988 เวน ไอ วอส อะ เกิร์ล    1991 เดอะ วีเวอร์ส ไวฟ์    ออเรนจ์ส แอนด์ เลมอนส์    1992 กู๊ด ลุคส์    1996 พันช์    2002 แรงค์   

ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 9 เรื่องของ เดวิด เยตส์
 ปี เรื่อง รอตเทนโทเมโทส์ เมทาคริติก ไอเอ็มดีบี ทุนสร้าง รายได้ทั่วโลก 2007  แฮร์รี่ พอตเตอร์กับภาคีนกฟีนิกซ์ 12px 78%   71   7.5   $150,000,000  $942,201,710 2009  แฮร์รี่ พอตเตอร์กับเจ้าชายเลือดผสม 12px 84%   78   7.6   $250,000,000  $934,546,568 2010  แฮร์รี่ พอตเตอร์กับเครื่องรางยมทูต ภาค 1 12px 77%   65   7.7   $250,000,000  $960,897,696 2011  แฮร์รี่ พอตเตอร์กับเครื่องรางยมทูต ภาค 2 12px 96%   85   8.1   $1,342,359,942 2016  ตำนานแห่งทาร์ซาน 12px 35%   44   6.2   $180,000,000  $356,700,357 สัตว์มหัศจรรย์และถิ่นที่อยู่ 12px 74%   66   7.2   $180,000,000  $814,044,001 2018  สัตว์มหัศจรรย์: อาชญากรรมของกรินเดลวัลด์ 12px 36%   52   6.5   $200,000,000  $654,855,901 2022  สัตว์มหัศจรรย์: ความลับของดัมเบิลดอร์ 12px 46%   47   6.2   $200,000,000  $407,150,844 2023  เพน ฮัสเลอร์ 12px 23%   44   6.6   $50,000,000   เฉลี่ย  รวม 12px 61%  61 7.1 $1.460 พันล้าน $6,412,757,019
16px  

สีแดง  สีส้ม  สีเขียว  

 

$
# พวงมาลัย
พวงมาลัย คือพวงดอกไม้ประดิษฐ์ ที่นำดอกไม้ ใบไม้ ต่าง ๆ เช่น กลีบดอกกุหลาบมอญดอกเบญจมาศน้ำ ดอกพุด ดอกรัก ดอกผกากรอง ใบแก้ว ดอกข่า ดอกมะลิ ดอกมะลุลี ดอกบานไม่รู้โรย ดอกเล็บมือนาง บานบุรี หงอนไก่ รักเร่ เฟื่องฟ้า มาร้อยเป็นพวงมาลัย โดยมักจะนำมาใช้กราบไหว้พระและสิ่งศักดิ์สิทธิ์ รวมถึงนำมาทำเป็นพวงมาลัยดอกไม้สดพวงมาลัยดอกไม้สดสำหรับกราบแม่   สำหรับนำไปไหว้ บิดามารดา ญาติผู้ใหญ่ ตามเทศกาลต่าง ๆ

ศูนย์วิจัยกสิกรไทย เคยสำรวจพฤติกรรมการซื้อพวงมาลัยของคนกรุงเทพฯ พบว่า คนกรุงเทพฯ มีค่าใช้จ่ายในการซื้อพวงมาลัย 1 ปีตกอยู่ที่ 500 ล้านบาท

นอกจากพวงมาลัยสดแล้ว ยังมีพวงมาลัยแป้งพวงที่ทำมาเลียนแบบมาลัยจริง วัสดุคือแป้ง กาว น้ำ สี น้ำอบ และสารกันบูดฆ่าเชื้อรา เพื่อให้เก็บรักษาไว้ได้นาน และเป็นของที่ระลึก มักนำจำหน่ายต่างประเทศ
# ไมล์สอะเวย์
หมวดหมู่:เพลงในปี พ.ศ. 2551
หมวดหมู่:เพลงของมาดอนน่า
หมวดหมู่:ซิงเกิลในปี พ.ศ. 2551
# คณะผู้แทนทางทูตของประเทศลาว
สถานทูตและสถานกงสุลลาวนอกประเทศ

 ยุโรป 
thumb|right|สถานทูตลาวในกรุงมอสโก

 
 บรัสเซลส์ (สถานเอกอัครรัฐทูต)
 
 ปารีส (สถานเอกอัครรัฐทูต)
 
 เบอร์ลิน (สถานเอกอัครรัฐทูต)
 
 วอร์ซอว์ (สถานเอกอัครรัฐทูต)
 
 มอสโก (สถานเอกอัครรัฐทูต)
 
 สต็อกโฮล์ม (สถานเอกอัครรัฐทูต)
 
 ลอนดอน (สถานเอกอัครรัฐทูต)

 อเมริกาเหนือ 
 
 ฮาวานา (สถานเอกอัครรัฐทูต)
 
 วอชิงตัน ดี.ซี. (สถานเอกอัครรัฐทูต)

 เอเชีย 
 
 บันดาร์เซอรีเบอกาวัน (สถานเอกอัครรัฐทูต)
 
 พนมเปญ (สถานเอกอัครรัฐทูต)
 
 ปักกิ่ง (สถานเอกอัครรัฐทูต)
 ฮ่องกง (สถานกงสุลใหญ่)
 คุนหมิง (สถานกงสุลใหญ่)
 
 นิวเดลี (สถานเอกอัครรัฐทูต)
 
 จาการ์ตา (สถานเอกอัครรัฐทูต)
 
 โตเกียว (สถานเอกอัครรัฐทูต)
 
 เปียงยาง (สถานเอกอัครรัฐทูต)
 
 โซล (สถานเอกอัครรัฐทูต)
 
 กัวลาลัมเปอร์ (สถานเอกอัครรัฐทูต)
 
 อูลานบาตาร์ (สถานเอกอัครรัฐทูต)
 
 ย่างกุ้ง (สถานเอกอัครรัฐทูต)
 
 มะนิลา (สถานเอกอัครรัฐทูต)
 
 สิงคโปร์ (สถานเอกอัครรัฐทูต)
 
 กรุงเทพมหานคร (สถานเอกอัครรัฐทูต)
 ขอนแก่น (สถานกงสุลใหญ่)
 
 ฮานอย (สถานเอกอัครรัฐทูต)
 นครโฮจิมินห์ (สถานกงสุลใหญ่)
 ดานัง (สถานกงสุลใหญ่)

 โอเชียเนีย 
 
 แคนเบอร์รา (สถานเอกอัครรัฐทูต)

 อื่นๆ 
 นครนิวยอร์ก (คณะผู้แทนถาวร ณ สหประชาชาติ)
# คณะผู้แทนทางทูตของประเทศกัมพูชา
right|thumb|สถานทูตกัมพูชาในกรุงวอร์ซอ
right|thumb|สถานทูตกัมพูชาในกรุงปักกิ่ง

สถานทูตและสถานกงสุลกัมพูชาในประเทศต่าง ๆ

 ยุโรป 

 
 บรัสเซลส์ (สถานเอกอัครราชทูต)
 
 ปารีส (สถานเอกอัครราชทูต)
 
 เบอร์ลิน (สถานเอกอัครราชทูต)
 
 วอร์ซอ (สถานเอกอัครราชทูต)
 
 มอสโก (สถานเอกอัครราชทูต)
 
 ลอนดอน (สถานเอกอัครราชทูต)

 อเมริกาเหนือ 
 
 ฮาวานา (สถานเอกอัครราชทูต)
 
 วอชิงตัน ดี.ซี. (สถานเอกอัครราชทูต)

 เอเชีย 
 
 บันดาร์เซอรีเบอกาวัน (สถานเอกอัครราชทูต)
 
 ปักกิ่ง (สถานเอกอัครราชทูต)
 กวางโจว (สถานกงสุลใหญ่)
 ฮ่องกง (สถานกงสุลใหญ่)
 เซี่ยงไฮ้ (สถานกงสุลใหญ่)
 ฉงชิ่ง (สถานกงสุลใหญ่)
 
 นิวเดลี (สถานเอกอัครราชทูต)
 
 จาการ์ตา (สถานเอกอัครราชทูต)
 
 โตเกียว (สถานเอกอัครราชทูต)
 
 เปียงยาง (สถานเอกอัครราชทูต)
 
 โซล (สถานเอกอัครราชทูต)
 
 เวียงจันทน์ (สถานเอกอัครราชทูต)
 
 กัวลาลัมเปอร์ (สถานเอกอัครราชทูต)
 
 ย่างกุ้ง (สถานเอกอัครราชทูต)
 
 มะนิลา (สถานเอกอัครราชทูต)
 
 สิงคโปร์ (สถานเอกอัครราชทูต)
 
 กรุงเทพ (สถานเอกอัครราชทูต)
 อรัญประเทศ (สถานกงสุลใหญ่)
 
 ฮานอย (สถานเอกอัครราชทูต)
 นครโฮจิมินห์ (สถานกงสุลใหญ่)

 โอเชียเนีย 
 
 แคนเบอร์รา (สถานเอกอัครราชทูต)

 อื่น ๆ 
 บรัสเซลส์ (คณะผู้แทน ณ สหภาพยุโรป)
 เจนีวา (คณะผู้แทนถาวร ณ สหประชาชาติ และองค์กรต่างๆ)
 นครนิวยอร์ก (คณะผู้แทนถาวร ณ สหประชาชาติ)
 ปารีส (คณะผู้แทนถาวร ณ องค์การยูเนสโก)
# คณะผู้แทนทางทูตของประเทศพม่า
thumb|250px|สถานทูตพม่าในกรุงวอร์ชิงตัน
สถานทูตและสถานกงสุลพม่าในประเทศต่าง ๆ

 ยุโรป 
 
 ปารีส (สถานเอกอัครราชทูต)
 
 เบอร์ลิน (สถานเอกอัครราชทูต)
 
 โรม (สถานเอกอัครราชทูต)
 
 มอสโก (สถานเอกอัครราชทูต)
 
 เบลเกรด (สถานเอกอัครราชทูต)
 
 ลอนดอน (สถานเอกอัครราชทูต)

 อเมริกาเหนือ 
 
 ออตตาวา (สถานเอกอัครราชทูต)
 
 วอชิงตัน ดี.ซี. (สถานเอกอัครราชทูต)

 อเมริกาใต้ 
 
 บราซิเลีย (สถานเอกอัครราชทูต)

 แอฟริกา 
 
 ไคโร (สถานเอกอัครราชทูต)
 
 พริทอเรีย (สถานเอกอัครราชทูต)

 เอเชีย 
thumb|สถานทูตพม่า กรุงเทพมหานคร
 
 ธากา (สถานเอกอัครราชทูต)
 
 บันดาร์เซอรีเบอกาวัน (สถานเอกอัครราชทูต)
 
 พนมเปญ (สถานเอกอัครราชทูต)
 
 ปักกิ่ง (สถานเอกอัครราชทูต)
 คุนหมิง (สถานกงสุลใหญ่)
 ฮ่องกง (สถานกงสุลใหญ่)
 
 นิวเดลี (สถานเอกอัครราชทูต)
 
 จาการ์ตา (สถานเอกอัครราชทูต)
 
 เทลอาวิฟ (สถานเอกอัครราชทูต)
 
 โตเกียว (สถานเอกอัครราชทูต)
 
 โซล (สถานเอกอัครราชทูต)
 
 เวียงจันทน์ (สถานเอกอัครราชทูต)
 
 กัวลาลัมเปอร์ (สถานเอกอัครราชทูต)
 
 กาฐมาณฑุ (สถานเอกอัครราชทูต)
 
 อิสลามาบาด (สถานเอกอัครราชทูต)
 
 มะนิลา (สถานเอกอัครราชทูต)
 
 สิงคโปร์ (สถานเอกอัครราชทูต)
 
 โคลอมโบ (สถานเอกอัครราชทูต)
 
 กรุงเทพ (สถานเอกอัครราชทูต)
 เชียงใหม่ (สถานกงสุลใหญ่)
 
 ฮานอย (สถานเอกอัครราชทูต)

 โอเชียเนีย 
 
 แคนเบอร์รา (สถานเอกอัครราชทูต)

 อื่น ๆ 
 บรัสเซลส์ (คณะผู้แทน ณ สหภาพยุโรป)
 เจนีวา (คณะผู้แทนถาวร ณ สหประชาชาติ และองค์กรต่าง ๆ)
 นครนิวยอร์ก (คณะผู้แทนถาวร ณ สหประชาชาติ)